Publication: Magyar Közlöny
Issue: MK-1998-11 (Year: 1998, Number: 11)
Era: 1990-2004
Section: 6. számú melléklet a 9/1998. (II. 20.) BM rendelethez
Paragraph Index: 260

1. és 2. példányait. A TVI vezetőjének döntése szerint a területi választókerületi szavazóköri jegyzőkönyvek 2. példányait vagy azok egy részét számítógépen feldolgozza. A kifogással nem érintett egyéni választókerületi szavazóköri és összesítő jegyzőkönyvek 1. példányait, valamint az „I. Jegyzőkönyv a területi választókerület szavazatösszesítéséről” c. jegyzőkönyv 1. példányát és a területi választókerületi szavazóköri jegyzőkönyvek 1. példányait legkésőbb a szavazást követő harmadik napon 14.00 óráig az OVI-hoz szállítja. A kifogással érintett egyéni választókerületi összesítő jegyzőkönyvek 1. példányait a hozzájuk tartozó egyéni választókerületi szavazóköri jegyzőkönyvek 1. példányaival a jogorvoslat jogerős elbírálását követően haladéktalanul az OVI-hoz szállítja. A jogorvoslat kezdeményezését és jogerős eredményét az egyéni választókerületi jegyzőkönyvben — szavazóköri eredmény megállapítása ellen érkezett kifogás esetén a szavazóköri jegyzőkönyvben is — rögzíteni kell. 1998/11. szám A jogorvoslat jogerős elbírálását követően a kifogással érintett egyéni választókerületi összesítő jegyzőkönyv 2. példányát a hozzá tartozó egyéni választókerületi szavazóköri jegyzőkönyvek 2. példányaival haladéktalanul az OEVIhez kell szállítani. Amennyiben a területi választókerületi szavazatösszesítés ellen kifogás érkezik, az „I. Jegyzőkönyv a területi választókerület szavazatösszesítéséről” c. jegyzőkönyv 1. és 2. példányát és a hozzá tartozó területi választókerületi szavazóköri jegyzőkönyvek 1. és 2. példányait a kifogással együtt legkésőbb a szavazást követő harmadik napon 14.00 óráig az OVI-hoz szállítja. A jogorvoslat elbírálását követően fogadja a jegyzőkönyvek 2. példányait. A jogorvoslat kezdeményezését és jogerős eredményét — a jogorvoslat befejeződését követően az érintett jegyzőkönyvek OVI-tól visszakapott 2. példányai alapján — a számítógépes rendszerbe is be kell vinni. Az OVB döntéséről szóló, a százalékos határt elért listákra (jelölő szervezetekre) és az egyéni választókerületben mandátumot nyert, területi listán is induló képviselőkre vonatkozó értesítés alapján adatokat szolgáltat a TVB számára a területi listás mandátumok és a töredékszavazatok megállapításához. A TVB megállapítja a területi választókerület választási eredményét, majd kiállítja a „II. Jegyzőkönyv a területi választókerület választási eredményéről” c. jegyzőkönyvet. A jegyzőkönyv 1. példányát haladéktalanul az OVI-hez továbbítja. Jogorvoslat esetén a korábbiak szerint jár el. A TVI vezetője az egyéni választókerületi összesítő jegyzőkönyvek 2. példányait, a területi választókerület választási eredményét megállapító jegyzőkönyvek (I. és II.) 2. példányait, valamint az egyéni és a területi választókerületi szavazóköri jegyzőkönyvek 2. példányait 90 nap — illetve kifogás esetén a 90. napot meghaladó elbírálásnál az ügy jogerős lezárása után — átadja a megyei levéltárnak. A területi választókerület választási eredményét megállapító jegyzőkönyvek (I. és II.) 3. példányait, valamint a területi választókerületi szavazóköri jegyzőkönyvek 3. példányait megsemmisíti. 3.5. Az OVI feladatai Az OVI figyelemmel kíséri az előírt előkészítési teendők végrehajtását és a jegyzőkönyvek minőségét, feldolgozásuk állását. Az OVI fogadja és ellenőrzi a területi és az egyéni választókerületi összesítő jegyzőkönyvek, valamint a szavazóköri jegyzőkönyvek 1. példányait. A hibásan kitöltött jegyzőkönyveket az illetékes választási bizottsággal javíttatja. Elvégzi az 5, 10, 15%-ra vonatkozó számításokat, kigyűjti az egyéni választókerületben mandátumot szerzett, területi listán szereplő jelölteket, s az adatokat döntésre az OVB elé terjeszti. Az OVB megállapítja az 5, 10, 15%-os listás szavazat határokat, az előírt határt elért listák (jelölő szervezetek) körét. Az OVB értesíti a TVB-ket — a törvényben meghatározott mértékű%-os szavazathatárt elért jelölő szervezetekről, — a jelölő szervezetek által bejelentett szavazatmegosztásról, — az egyéni választókerületben mandátumot szerzett területi listás jelöltekről. Fogadja a területi mandátumkiosztást is tartalmazó „II. Jegyzőkönyv a területi választókerületi választási eredményről” c. jegyzőkönyvek 1. példányait. Ellenőrzi az összesítő jegyzőkönyvek rovatainak pontos kitöltését. A hibásan kitöltött jegyzőkönyvet az illetékes választási bizottsággal javíttatja. Az OVB az OVI segítségével összesíti a jegyzőkönyvek eredményét, és megállapítja az országos listákon elért mandátumokat. A jogorvoslat kezdeményezését és jogerős eredményét a jegyzőkönyvben rögzíteni kell. A területi választókerületi szavazatösszesítés, illetőleg eredménymegállapítás elleni jogorvoslat jogerős elbírálását követően a kifogással érintett területi választókerületi összesítő jegyzőkönyv 2. példányát a hozzá tartozó területi választókerületi szavazóköri jegyzőkönyvek 2. példányaival haladéktalanul a TVI-hez kell szállítani. Az OVB eredménymegállapítással kapcsolatos döntése elleni jogorvoslat esetén a jogorvoslat kezdeményezését és jogerős eredményét a jogorvoslat befejeződését követően az érintett jegyzőkönyvek 2. példányai alapján a számítógépes rendszerbe is be kell vinni. Az OVI a hozzá beérkezett összes egyéni és területi választókerületi, valamint az OVB által hozott döntésekről szóló jegyzőkönyvek 1. példányait 90 nap — illetve kifogás esetén a 90. napot meghaladó elbírálásnál az ügy jogerős lezárása után — átadja az országos levéltárnak, az OVB által hozott döntésekről szóló jegyzőkönyvek 2. és 3. példányait megsemmisíti. 1998/11. szám

Source: https://magyarkozlony.hu/hivatalos-lapok/695105b047be0b7b5c1a6ce7230085ffb3c21ee9/dokumentumok/e1795a0da7264d9d369c6b4f18d2600fc89f7f43/letoltes